Nariadenie Komisie (ES) č. 2374/98
z 3. novembra 1998
o povolení nových doplnkových látok v krmivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú smernicou Komisie 98/19/ES [2], najmä na jej články 9j a 3,
keďže smernica 70/524/EEC ustanovuje, že v súlade s pokrokom vo vedeckých a technických poznatkoch sa môžu povoliť nové doplnkové látky alebo nové používanie doplnkových látok;
keďže smernica Rady 93/113/ES [3], naposledy zmenená a doplnená smernicou 97/40/ES [4], odchylne od smernice 70/524/EHS, zmocňuje členské štáty dočasne povoliť používanie a obchodovanie s enzýmami, mikroorganizmami a ich prípravkami vo výžive zvierat;
keďže z preskúmania dokumentácie, predloženej členskými štátmi v súlade s článkom 3 smernice 93/113/ES, vyplýva, že určitý počet prípravkov patriacich do skupiny enzýmov a mikroorganizmov sa môže dočasne povoliť;
keďže Vedecký výbor pre výživu zvierat predložili kladné stanovisko so zreteľom na neškodnosť týchto prípravkov;
keďže opatrenia ustanovené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE:
Článok l
Látky patriace do skupiny "Enzýmy" a uvedené v prílohe k tomuto nariadeniu možno povoliť podľa smernice 70/524/EHS ako doplnkovú látku vo výžive zvierat za podmienok ustanovených v tejto prílohe.
Článok 2
Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev.
Bude sa uplatňovať od 1. júla 1999.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 3. novembra 1998